เอสโซ่ ทุ่มลงทุน 1.3 หมื่นล้าน
เอสโซ่ ทุ่มลงทุน 1.3 หมื่นล้าน คาดจะใช้เวลาก่อสร้างประมาณ 15 เดือน&nbsp;คณะกรรมการ บริษัทเอสโซ่ (ประเทศไทย) หรือ ESSO&nbsp; อนุมัติการลงทุนในโครงการปรับปรุงคุณภาพน้ำมัน ณ โรงกลั่นน้ำมันศรีราชา คาดว่าจะใช้เงินลงทุนทั้งสิ้นประมาณ 394 ล้านเหรียญสหรัฐ หรือประมาณ 13,000 ล้านบาท&nbsp; เพื่อแก้ไขปรับปรุงข้อกำหนดลักษณะและคุณภาพของน้ำมันเบนซินและน้ำมันดีเซล&nbsp;&nbsp;&nbsp; คาดจะใช้เวลาก่อสร้างประมาณ 15 เดือน นับจากวันที่15ก.ค.และจะเริ่มมีผลิตภัณฑ์ในตลาดซื้อขาย ภายในวันที่ 1 ม.ค.2555
16 ก.ค. 2553

เอสโซ่ ทุ่มลงทุน 1.3 หมื่นล้าน คาดจะใช้เวลาก่อสร้างประมาณ 15 เดือน คณะกรรมการ บริษัทเอสโซ่ (ประเทศไทย) หรือ ESSO  อนุมัติการลงทุนในโครงการปรับปรุงคุณภาพน้ำมัน ณ โรงกลั่นน้ำมันศรีราชา คาดว่าจะใช้เงินลงทุนทั้งสิ้นประมาณ 394 ล้านเหรียญสหรัฐ หรือประมาณ 13,000 ล้านบาท  เพื่อแก้ไขปรับปรุงข้อกำหนดลักษณะและคุณภาพของน้ำมันเบนซินและน้ำมันดีเซล    คาดจะใช้เวลาก่อสร้างประมาณ 15 เดือน นับจากวันที่15ก.ค.และจะเริ่มมีผลิตภัณฑ์ในตลาดซื้อขาย ภายในวันที่ 1 ม.ค.2555
สำหรับการลงทุนในโครงการต่างๆ  บริษัทใช้แหล่งเงินทุนจากกระแสเงินสดจากการดำเนินงาน   การเสนอขายตั๋วแลกเงินจำนวน 12,000 ล้านบาท หรือประมาณ 360 ล้าน เหรียญสหรัฐ    วงเงินสินเชื่อ  ซึ่งได้รับจากธนาคารพาณิชย์ไทยและต่างประเทศและบริษัทในเครือเอ็กซอนโมบิลรวมทั้งสิ้นประมาณ            7.6 หมื่นล้านบาท หรือ 2,300 ล้านเหรียญสหรัฐการจัดหาเงินกู้เพิ่มเติมจากธนาคารพาณิชย์ซึ่งขณะนี้ส่วนหนึ่งกำลังอยู่ระหว่างการเจรจาประมาณ 5 พันล้านบาท หรือประมาณ 150 ล้านเหรียญสหรัฐ
ทั้งนี้ บริษัทต้องดำเนินการตามกฎเกณฑ์ที่รัฐบาลได้กำหนดลักษณะและคุณภาพของน้ำมันเชื้อเพลิงขึ้นใหม่  โดยให้ปรับลดปริมาณกำมะถันและสารเบนซีนในน้ำมันเบนซิน และปรับลดปริมาณกำมะถันในน้ำมันดีเซล ซึ่งบริษัทฯ จะต้องปฏิบัติตามมาตรฐานที่กำหนดขึ้นใหม่ดังกล่าวภายในวันที่ 1 ม.ค.2555 เพื่อให้บริษัทฯ ยังคงสามารถขายน้ำมันเบนซินละน้ำมันดีเซลในตลาดภายในประเทศได้